ddrg/super_eurlex huggingface dataset:
Sodba Splošnega sodišča z dne 16. decembra 2020 – Deza/Komisija

(Zadeva T-638/18) (1)

(Nepogodbena odgovornost - Okolje - Razvrščanje, označevanje in pakiranje snovi ter zmesi - Uvrstitev visokotemperaturne smole premogovega katrana med snovi akutne strupenosti za vodno okolje kategorije 1 (H400) in kronične strupenosti za vodno okolje kategorije 1 (H410) - Dovolj resna kršitev pravnega pravila, s katerim so posameznikom podeljene pravice)

(2021/C 44/68)

Jezik postopka: angleščina

Stranke

Tožeča stranka: Deza, a.s. (Valašské Meziříčí, Češka republika) (zastopniki: K. Van Maldegem, M. Grunchard, S. Saez Moreno in P. Sellar, odvetniki)

Tožena stranka: Evropska komisija (zastopniki: M. Wilderspin, R. Lindenthal in K. Talabér-Ritz, agenti)

Intervenientki v podporo tožene stranke: Kraljevina Španija (zastopnik: L. Aguilera Ruiz, agent), Evropska agencija za kemikalije (zastopnika: M. Heikkilä in W. Broere, agenta)

Predmet

Predlog na podlagi člena 268 PDEU za povračilo škode, ki naj bi tožeči stranki nastala zaradi sprejetja Uredbe Komisije (EU) št. 944/2013 z dne 2. oktobra 2013 o spremembi Uredbe (ES) št. 1272/2008 Evropskega Parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (UL 2013, L 261, str. 5), s katero je bila visokotemperaturna smola premogovega katrana uvrščena med snovi akutne strupenosti za vodno okolje kategorije 1 (H400) in kronične strupenosti za vodno okolje kategorije 1 (H410).

Izrek

1. Tožba se zavrne.

2. Družba Deza, a.s. nosi svoje stroške in plača stroške, ki jih je priglasila Evropska komisija.

3. Kraljevina Španija in Evropska agencija za kemikalije (ECHA) nosita svoje stroške.

(1) UL C 16, 14.1.2019.
1.

Člena 2 in 4 Sklepa Komisije C(2017) 8230 final z dne 8. decembra 2017 v zvezi s postopkom na podlagi člena 101 PDEU in člena 53 Sporazuma EGP (Zadeva AT.40208 – Pravila Mednarodne drsalne zveze o upravičenosti) se razglasita za nična v delu, v katerem se Komisija s tem, da je International Skating Union naložila odpravo ugotovljene kršitve, sicer ji bo naložena periodična denarna kazen, nanaša na pravilnik o arbitraži in v primeru ohranitve predhodnega sistema odobritve zahteva spremembo navedenega pravilnika.
C 433/42

Sodba Splošnega sodišča z dne 5. oktobra 2020 – GVN/Komisija

(Zadeva T-583/18) (1)

(Državne pomoči - Javni potniški prevoz - Nadomestilo stroškov za opravljanje obveznosti javnih služb - Obveznost določitve maksimalnih tarif za učence, dijake in študente, vajence ter osebe z zmanjšano mobilnostjo - Člen 7a Niedersächsisches Nahverkehrsgesetz (zakon Spodnje Saške o lokalnem prevozu) - Sklep o nenasprotovanju - Člen 3(2) in (3) Uredbe (ES) št.o1370/2007 - Prenos finančnih sredstev dežele na organe, ki organizirajo prevoz na občinski ravni - Pojem pomoči)

(2020/C 433/52)

Jezik postopka: nemščina

Stranke

Tožeča stranka: Gesamtverband Verkehrsgewerbe Niedersachsen e.V. (GVN) (Hannover, Nemčija) (zastopnik: C. Antweiler, odvetnik)

Tožena stranka: Evropska komisija (zastopnika: F. Tomat in K.-P. Wojcik, agenta)

Intervenientki v podporo toženi stranki: Zvezna republika Nemčija (zastopniki: J. Möller, D. Klebs in S. Heimerl, agenti) in Land Niedersachsen (dežela Spodnja Saška, Nemčija) (zastopnika: S. Barth in H. Gading, odvetnici)

Predmet

Predlog na podlagi člena 263 PDEU za razglasitev ničnosti Sklepa Komisije C(2018) 4385 final z dne 12. julija 2018 o nenasprotovanju ukrepu, ki ga je dežela Spodnja Saška sprejela na podlagi člena 7a Niedersächsisches Nahverkehrsgesetz (zadeva SA.46538 (2017/NN)) (UL 2018, C 292, str. 1).

Izrek

1. Tožba se zavrne.

2. Gesamtverband Verkehrsgewerbe Niedersachsen e.V. (GVN) poleg svojih nosi stroške Evropske komisije.

3. Zvezna republika Nemčija in dežela Spodnja Saška nosita svoje stroške.

(1) UL C 427, 26.11.2018.
C 209/22

Sodba Splošnega sodišča z dne 26. marca 2020 – Armani/EUIPO – Asunción (GIORGIO ARMANI le Sac 11)

(Zadeva T-653/18) (1)

(Znamka Evropske unije - Postopek z ugovorom - Prijava figurativne znamke Evropske unije GIORGIO ARMANI le sac 11 - Prejšnji besedni in figurativni nacionalni znamki LESAC in lesac - Relativni razlog za zavrnitev - Verjetnost zmede - Podobnost znakov - Člen 8(1)(b) Uredbe (EU) 2017/1001 - Resna uporaba prejšnje znamke - Člen 47(2) in (3) Uredbe 2017/1001)

(2020/C 209/28)

Jezik postopka: angleščina

Stranke

Tožeča stranka: Giorgio Armani SpA (Milano, Italija) (zastopnica: S. Martínez-Almeida y Alejos-Pita, odvetnica)

Tožena stranka: Urad Evropske unije za intelektualno lastnino (zastopnik: H. O’Neill, agent)

Druga stranka pred odborom za pritožbe pri EUIPO: Felipe Domingo Asunción (Madrid, Španija)

Predmet

Tožba zoper odločbo četrtega odbora za pritožbe pri EUIPO z dne 13. avgusta 2018 (zadeva R 2462/2017-4) v zvezi s postopkom z ugovorom med F. D. Asunciónom in družbo Giorgio Armani.

Izrek

1. Tožba se zavrne.

2. Družbi Giorgio Armani SpA se naloži plačilo stroškov.

(1) UL C 25, 21.1.2019.
Sodba Splošnega sodišča z dne 12. februarja 2020 – Kahimbi Kasagwe/Svet

(Zadeva T-165/18) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Podaljšanje vpisa imena tožeče stranke na seznamu zadevnih oseb - Obveznost obrazložitve - Pravica do obrambe - Obveznost Sveta, da sporoči nove elemente, ki upravičujejo podaljšanje omejevalnih ukrepov - Napačna uporaba prava - Očitna napaka pri presoji - Lastninska pravica - Pravica do spoštovanja zasebnega in družinskega življenja - Sorazmernost - Domneva nedolžnosti - Ugovor nezakonitosti)

(2020/C 103/26)

Jezik postopka: francoščina

Stranki

Tožeča stranka: Delphin Kahimbi Kasagwe (Kinšasa, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)

Tožena stranka: Svet Evropske unije (zastopniki: J.-P. Hix, H. Marcos Fraile in S. Van Overmeire, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/2282 z dne 11. decembra 2017 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 328, str. 19) v delu, v katerem se nanaša na tožečo stranko.

Izrek

1. Tožba se zavrne.

2. Delphinu Kahimbiju Kasagweju se naloži plačilo stroškov.

(1) UL C 161, 7.5.2018.
1.

Sklep Evropske komisije z dne 7. junija 2018, s katerim je bil delno ali v celoti družbi Compañía de Tranvías de la Coruña, SA zavrnjen dostop do dokumentov, ki so povezani z mnenjem Komisije, ki je bilo posredovano Francoski republiki glede veljavnosti pogodb za proge podzemne železnice do leta 2039, se razglasi za ničen v delu, v katerem je z njim delno zavrnjen dostop do podatkov, ki niso osebni podatki, ki jih vsebujejo dopis Komisije z dne 25. oktobra 2010, ki je bil poslan francoskim organom, ter dopisa podpredsednika Komisije S. Kallasa z dne 27. julija 2012 in 5. junija 2013, ki sta bila poslana RATP.
2.

Družbi Dr. August Wolff GmbH & Co. KG Arzneimittel se naloži se ji plačilo stroškov ter stroškov Urada Evropske unije za intelektualno lastnino (EUIPO) in družbe Faes Farma, SA, vključno z nujnimi izdatki, ki so zadnjenavedeni nastali v postopku pred odborom za pritožbe EUIPO.
2.

Družbama Wanda Films, SL in Wanda Visión, SA se naloži plačilo stroškov, vključno s stroški ki so družbi Dalian Wanda Group Co. Ltd nastali v postopku pred odborom za pritožbe pri Uradu Evropske unije za intelektualno lastnino (EUIPO).
Sodba Splošnega sodišča z dne 16. oktobra 2019 – Palo/Komisija

(Zadeva T-432/18) (1)

(Javni uslužbenci - Začasni uslužbenci - Pokojnine - Podrobna pravila sistema pokojninskega zavarovanja - Odpravnina - Člen 12(2) Priloge VIII h Kadrovskim predpisom - Načeli enakega obravnavanja in prepovedi diskriminacije - Legitimno pričakovanje - Načelo dobrega upravljanja - Dolžnost skrbnega ravnanja)

(2019/C 432/50)

Jezik postopka: angleščina

Stranki

Tožeča stranka: Peeter Palo (Talin, Estonija) (zastopnika: L. Levi in A. Blot, avocats)

Tožena stranka: Evropska komisija (zastopnika: B. Mongin in D. Milanowska, agenta)

Predmet

Predlog na podlagi člena 270 PDEU za, prvič, razglasitev ničnosti odločbe Komisije z dne 5. oktobra 2017 o zavrnitvi odpravnine, ki je določena v členu 12(2) Priloge VIII h Kadrovskim predpisom za uradnike Evropske unije, v različici iz Uredbe (EU, Euratom) št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije (UL 2013, L 287, str. 15), tožeči stranki, in razglasitev ničnosti odločbe Komisije z dne 10. aprila 2018 o zavrnitvi pritožbe, ki jo je vložila tožeča stranka zoper to odločbo, in drugič za povrnitev premoženjske in nepremoženjske škode, ki naj bi tožeči stranki nastala zaradi teh odločb.

Izrek

1. Tožba se zavrne.

2. Peetru Palu se naloži plačilo stroškov.

(1) UL C 319, 10.9.2018.
Sodba Splošnega sodišča z dne 20. septembra 2019 – Reaktor Group/EUIPO (REAKTOR)

(Zadeva T-650/18) (1)

(Znamka Evropske unije - Prijava besedne znamke Evropske unije REAKTOR - Absolutni razlogi za zavrnitev - Neopisnost - Razlikovalni učinek - Člen 7(1)(b) in (c) Uredbe (EU) 2017/1001 - Neposredna in konkretna povezava s proizvodi in storitvami, na katere se nanaša prijavljena znamka)

(2019/C 413/62)

Jezik postopka: finščina

Stranki

Tožeča stranka: Reaktor Group Oy (Helsinki, Finska) (zastopnik: L. Laaksonen, odvetnik)

Tožena stranka: Urad Evropske unije za intelektualno lastnino (zastopnik: K. Kompari, agent)

Predmet

Tožba zoper odločbo drugega odbora za pritožbe pri EUIPO z dne 27. avgusta 2018 (zadeva R 2626/2017-2) v zvezi z zahtevo za registracijo besednega znaka REAKTOR kot znamke Evropske unije.

Izrek

1. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 27. avgusta 2018 (zadeva R 2626/2017-2) se razveljavi v delu v katerem je odbor za pritožbe z njo zavrnil pritožbo tožeče stranke na podlagi člena 7(1)(b) in (c) Uredbe 2017/1001.

2. EUIPO se naloži plačilo stroškov, vključno z nujnimi stroški, ki jih je imela družba Reaktor Group Oy v postopku pred odborom za pritožbe.

(1) UL C 16, 14.1.2019.
1.

Odločba četrtega odbora za pritožbe pri EUIPO z dne 4. decembra 2017 (združeni zadevi R 2027/2016-4 in R 2254/2016-4) se razveljavi v delu, v katerem je z njo zaradi neobstoja podobnosti z „kvasovkami“ iz razreda 30 zavrnilo ugovor zoper registracijo besedne znamke FERMIN glede nekaterih proizvodov iz istega razreda, in sicer „mešanice za izdelavo pekovskih izdelkov; mešanice za izdelke iz kruha (za uporabo pripravljene mešanice za izdelavo kruha); pripravki na osnovi kvasa za izdelavo peciva in testa za pico“.
Sodba Splošnega sodišča z dne 30. marca 2022 – Deutsche Lufthansa in drugi/Komisija

(Zadeva T-342/17) (1)

(Konkurenca - Omejevalni sporazumi - Trg letalskega tovornega prevoza - Sklep, s katerim je bila ugotovljena kršitev člena 101 PDEU, člena 53 Sporazuma EGP in člena 8 Sporazuma med Skupnostjo in Švico o letalskem prometu - Usklajevanje elementov cene storitev letalskega tovornega prevoza (doplačilo za gorivo, doplačilo za varnost in plačilo provizij za ti doplačili) - Izmenjava informacij - Ozemeljska pristojnost Komisije - Obveznost obrazložitve - Vpliv na trgovino med državami članicami - Državna prisila - Enotna in trajajoča kršitev)

(2022/C 207/39)

Jezik postopka: angleščina

Stranke

Tožeče stranke: Deutsche Lufthansa AG (Köln, Nemčija), Lufthansa Cargo AG (Frankfurt na Majni, Nemčija), Swiss International Air Lines AG (Basel, Švica) (zastopnik: S. Völcker, odvetnik)

Tožena stranka: Evropska komisija (zastopnika: A. Dawes in H. Leupold, agenta)

Predmet

Predlog na podlagi člena 263 PDEU za razglasitev ničnosti Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) v delu, v katerem se nanaša na tožeče stranke.

Izrek

1. Tožba se zavrne.

2. Evropska komisija nosi tretjino svojih stroškov.

3. Družbe Deutsche Lufthansa AG, Lufthansa Cargo AG in Swiss International Air Lines AG nosijo svoje stroške in dve tretjini stroškov Komisije.

(1) UL C 239, 24.7.2017.
Sodba Splošnega sodišča z dne 1. junija 2022 – Eleveté Invest Group in drugi/Komisija in EOR

(Zadeva T-523/17) (1)

(Ekonomska in monetarna unija - Bančna unija - Mehanizem za reševanje kreditnih institucij in določenih investicijskih podjetij (MRU) - Postopek reševanja, ki se uporablja, ko subjekt propada ali bo verjetno propadel - Shema za reševanje, ki jo sprejme EOR za družbo Banco Popular Español - Pravica do izjave - Obveznost obrazložitve - Člena 18 in 20 Uredbe (EU) št. 806/2014 - Nepogodbena odgovornost)

(2022/C 294/25)

Jezik postopka: španščina

Stranke

Tožeče stranke: Eleveté Invest Group, SL (Madrid, Španija) in 19 drugih tožečih strank, katerih imena so v prilogi k sodbi (zastopniki: B. Cremades Roman, J. López Useros, S. Cajal Martín in P. Marrodán Lázaro, odvetniki)

Toženi stranki: Evropska komisija (zastopniki: L. Flynn in A. Steiblytė, agenta, skupaj z J. Rivas Andrés, odvetnico), Enotni odbor za reševanje (zastopniki: J. King in M. Fernández Rupérez, agenta, skupaj z B. Meyring, S. Schelo, F. Fernández de Trocóniz Robles, T. Klupsch in S. Ianc, odvetnicami)

Intervenientki v podporo toženih strank: Kraljevina Španija (zastopnika: J. Rodríguez de la Rúa Puig in L. Aguilera Ruiz, agenta), Banco Santander, SA (Santander, Španija) (zastopniki: J. Rodríguez Cárcamo, A. Rodríguez Conde, D. Sarmiento Ramírez-Escudero in J. Remón Peñalver, odvetniki)

Predmet

Prvič, predlog na podlagi člena 263 PDEU, se nanaša na razglasitev ničnosti sklepa SRB/EES/2017/08 izvršne seje EOR z dne 7. junija 2017 v zvezi s sprejetjem sheme za reševanje za družbo Banco Popular Español, SA, in Sklepa Komisije (EU) 2017/1246 z dne 7. junija 2017 o odobritvi sheme za reševanje za Banco Popular Español S.A. (JO 2017, L 178, p.15), drugič, predlog na podlagi člena 268 PDEU se nanaša na povrnitev škode, ki naj bi nastala tožečim strankam zaradi teh sklepov in tretjič, predlog, ki se nanaša na ugotovitev ničnosti začasnega vrednotenja in za pridobitev nadomestila.

Izrek

1. Tožba se zavrne.

2. Družbi Eleveté Invest Group, SL in drugim tožečim strankam, katerih imena so v prilogi, se naloži plačilo lastnih stroškov in stroškov, nastalih Evropski komisiji, Enotnemu odboru za reševanje (EOR) in družbi Banco Santander, SA.

3. Kraljevina Španija nosi svoje stroške.

(1) UL C 374, 6.11.2017.
Sodba Splošnega sodišča z dne 16. junija 2021 – Italija in Španija/Komisija

(Zadevi T-695/17 in T-704/17) (1)

(„Jezikovna ureditev - Razpis javnega natečaja za zaposlitev prevajalcev za nemški, francoski, italijanski in nizozemski jezik - Omejitev izbire drugega in tretjega jezika natečaja na nemščino, angleščino in francoščino - Uredba št. 1 - Člen 1d(1) in (6), člen 27 in člen 28(f) Kadrovskih predpisov - Diskriminacija na podlagi jezika - Interes službe - Sorazmernost - Obveznost obrazložitve“)

(2021/C 310/20)

Jezika postopka: italijanščina in španščina

Stranki

Tožeča stranka v zadevi T-695/17: Italijanska republika (zastopnika: G. Palmieri, agentka, skupaj s P. Gentilijem, avvocato dello Stato)

Tožeča stranka v zadevi T-704/17: Kraljevina Španija (zastopnik: L. Aguilera Ruiz, agent)

Tožena stranka: Evropska komisija (zastopniki: G. Gattinara, D. Milanowska, N. Ruiz García in L. Vernier, agenti)

Predmet

Predlog na podlagi člena 263 PDEU za razglasitev ničnosti razpisa javnih natečajev, organiziranih za sestavo rezervnega seznama za zaposlitev prevajalcev (AD 5) za nemški jezik (EPSO/AD/343/17), za francoski jezik (EPSO/AD/344/17), za italijanski jezik (EPSO/AD/345/17) in za nizozemski jezik (EPSO/AD/346/17) (UL 2017, C 224 A, str. 1).

Izrek

1. Zadevi T-695/17 in T-704/17 se združita za izdajo sodbe.

2. Razpis javnih natečajev, organiziranih za sestavo rezervnega seznama za zaposlitev prevajalcev (AD 5) za nemški jezik (EPSO/AD/343/17), za francoski jezik (EPSO/AD/344/17), za italijanski jezik (EPSO/AD/345/17) in za nizozemski jezik (EPSO/AD/346/17), se razglasi za ničen.

3. Evropska komisija poleg lastnih stroškov nosi tudi stroške, ki jih je v zadevi T-695/17 priglasila Italijanska republika, in stroške, ki jih je v zadevi T-704/17 priglasila Kraljevina Španija.

(1) UL C 424, 11.12.2017.
C 390/27

Sodba Splošnega sodišča z dne 23. septembra 2020 – Portigon/EOR

(Zadeva T-420/17) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in nekaterih investicijskih podjetij (EMR) - Enotni sklad za reševanje (ESR) - Sklep EOR o izračunu predhodnih prispevkov za leto 2017 - Ničnostna tožba - Neposredno in posamično nanašanje - Dopustnost - Postopkovne zahteve - Avtentifikacija odločbe - Obveznost obrazložitve - Časovna omejitev učinkov sodbe)

(2020/C 390/38)

Jezik postopka: nemščina

Stranke

Tožeča stranka: Portigon AG (Düsseldorf, Nemčija) (zastopniki: D. Bliesener, V. Jungkind in F. Geber, odvetniki)

Tožena stranka: Enotni odbor za reševanje (zastopniki: P. Messina in J. Kerlin, agenta, skupaj z B. Meyring, S. Schelo in T. Klupsch, odvetnicami)

Intervenientka v podporo tožene stranke: Evropska komisija (zastopnika: A. Steiblytė in K.-Ph. Wojcik, agenta)

Predmet

Predlog na podlagi člena 263 PDEU za razglasitev ničnosti sklepa, ki ga je EOR sprejel na izvršni seji 11. aprila 2017 o izračunu predhodnih prispevkov za leto 2017 v Enotni sklad za reševanje (SRB/ES/SRF/2017/05), v delu, v katerem se nanaša na tožečo stranko.

Izrek

1. Sklep Enotnega odbora za reševanje (EOR), ki je bil sprejet na izvršni seji 11. aprila 2017 o izračunu predhodnih prispevkov za leto 2017 v Enotni sklad za reševanje (SRB/ES/SRF/2017/05) se razglasi za ničen v delu, v katerem se nanaša na družbo Portigon AG.

2. EOR nosi svoje stroške in naloži se mu plačilo stroškov družbe Portigon.

3. Evropska komisija nosi svoje stroške.

(1) UL C 277, 21.8.2017.
Sodba Splošnega sodišča z dne 20. januarja 2021 – Foundation for the Protection of the Traditional Cheese of Cyprus named Halloumi/EUIPO – M. J. Dairies (BBQLOUMI)

(Zadeva T-328/17 RENV) (1)

(Znamka Evropske unije - Postopek z ugovorom - Prijava figurativne znamke Evropske unije BBQLOUMI - Kolektivna prejšnja besedna znamka Evropske unije HALLOUMI - Relativni razlog za zavrnitev - Neobstoj verjetnosti zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001))

(2021/C 79/37)

Jezik postopka: angleščina

Stranke

Tožeča stranka: Foundation for the Protection of the Traditional Cheese of Cyprus named Halloumi (Nikozija, Ciper) (zastopniki: S. Malynicz, QC, V. Marsland, solicitor, in S. Baran, barrister)

Tožena stranka: Urad Evropske unije za intelektualno lastnino (zastopnika: D. Gája in V. Ruzek, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: M. J. Dairies EOOD (Sofija, Bolgarija) (zastopnica: D. Dimitrova, odvetnica)

Predmet

Tožba zoper odločbo četrtega odbora za pritožbe pri EUIPO z dne 16. marca 2017 (zadeva R 497/2016-4) v zvezi s postopkom z ugovorom med Foundation for the Protection of the Traditional Cheese of Cyprus named Halloumi in J. Dairiesom.

Izrek

1. Tožba se zavrne.

2. Foundation for the Protection of the Traditional Cheese of Cyprus named Halloumi se naloži plačilo stroškov v zvezi s postopkoma pred Splošnim sodiščem in pritožbenim postopkom pred Sodiščem.

(1) UL C 239, 24.7.2017.
C 432/37

Sodba Splošnega sodišča z dne 10. oktobra 2019 – Help - Hilfe zur Selbsthilfe/Komisija

(Zadeva T-335/17) (1)

(Arbitražna klavzula - Program prehranske varnosti za kmetijska gospodinjstva v Zimbabveju, ki so posebej prizadeta zaradi nezanesljive preskrbe s hrano (ECHO/ZWE/BUD/2009/02002) - Drugačna opredelitev tožbe - Revizijska poročila - Revizijsko poročilo Računskega sodišča - Poročilo OLAF - Vračilo plačanih zneskov - Sorazmernost - Legitimno pričakovanje)

(2019/C 432/41)

Jezik postopka: nemščina

Stranki

Tožeča stranka: Help - Hilfe zur Selbsthilfe eV (Bonn, Nemčija) (zastopniki: sprva V. Jungkind in P. Cramer, nato V. Jungkind in F. Geber, avocats)

Tožena stranka: Evropska komisija (zastopniki: A. Aresu, K. Blanck in A. Katsimerou, agenti)

Predmet

Prvič, s predlogom na podlagi člena 263 PDEU se predlaga razglasitev ničnosti Odločbe Komisije Ares(2017) 1515573 z dne 21. marca 2017, s katero se zahteva vračilo dela zneska subvencije, dodeljene za projekt pomoči ECHO/ZWE/BUD/2009/02002, in zahtevek za plačilo, ki temelji na navedeni odločbi ter, drugič, s predlogom na podlagi člena 272 PDEU se predlaga, naj Komisija vrne znesek 643. 627,72 EUR, ki ga je tožeča stranka plačala Komisiji v skladu z odločbo z dne 21. marca 2017 ter zahtevki za plačilo z dne 7. aprila in 5. septembra 2017.

Izrek

1. Tožba se zavrne.

2. Družbi Help – Hilfe zur Selbsthilfe eV se naloži plačilo stroškov.

(1) UL C 239, 24.7.2017.
2.

Izvedbena uredba Komisije (EU) 2017/763 z dne 2. maja 2017 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih vrst lahkega termoreaktivnega papirja s poreklom iz Republike Koreje, se razglasi za nično v delu, v katerem se nanaša na družbo Hansol Paper Co. Ltd.
C 406/26

Sodba Splošnega sodišča z dne 20. septembra 2019 – Havenbedrijf Antwerpen in Maatschappij van de Brugse Zeehaven/Komisija

(Zadeva T-696/17) (1)

(Državne pomoči - Shema oprostitve davka od dohodkov pravnih oseb, ki jo je Belgija izvedla v korist svojih pristanišč - Sklep o razglasitvi sheme pomoči za nezdružljivo z notranjim trgom - Pojem gospodarske dejavnosti - Storitve splošnega gospodarskega pomena - Negospodarske dejavnosti - Ločljivost - Selektivnost - Zahteva po prehodnem obdobju)

(2019/C 406/34)

Jezik postopka: nizozemščina

Stranke

Tožeči stranki: Havenbedrijf Antwerpen NV (Antwerpen, Belgija), Maatschappij van de Brugse Zeehaven NV (Zeebruges, Belgija) (zastopniki: P. Wytinck, W. Panis in I. Letten, odvetniki)

Tožena stranka: Evropska komisija (zastopnika: B. Stromsky in S. Noë, agenta)

Intervenient v podporo tožečih strank: Kraljevina Belgija (zastopniki: J.-C. Halleux, P. Cottin, L. Van den Broeck in C. Pochet, agenti, skupaj z A. Lepièce in H. Baeyens, odvetnicama)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2017/2115 z dne 27. julija 2017 o shemi pomoči št. SA.38393 (2016/C, ex 2015/E), ki jo je odobrila Belgija – Obdavčitev pristanišč v Belgiji (UL 2017, L 332, str. 1)..

Izrek

1. Tožba se zavrne.

2. Havenbedrijf Antwerpen NV in Maatschappij van de Brugse Zeehaven NV nosita svoje stroške in stroške Evropske komisije.

3. Kraljevina Belgija nosi svoje stroške.

(1) UL C 412, 4.12.2017.
C 328/43

Sodba Splošnega sodišča z dne 12. julija 2019 – Optile/Komisija

(Zadeva T-309/17) (1)

(Državne pomoči - Sheme pomoči, ki jih je Francija izvedla med letoma 1994 in 2008 - Subvencije za naložbe, ki jih je dodelila regija Île-de-France - Sklep o razglasitvi sheme pomoči za združljivo z notranjim trgom - Pojma „obstoječa pomoč“ in „nova pomoč“ - Člen 107 PDEU - Člen 108 PDEU - Člen 1(b), podtočki (i) in (v), Uredbe (EU) 2015/1589 - Zastaralni rok - Člen 17 Uredbe 2015/1589)

(2019/C 328/46)

Jezik postopka: francoščina

Stranki

Tožeča stranka: Organisation professionnelle des transports d’Île de France (Optile) (Pariz, Francija) (zastopnika: F. Thiriez in M. Dangibeaud, odvetnika)

Tožena stranka: Evropska komisija (zastopniki: L. Armati, C. Georgieva-Kecsmar in T. Maxian Rusche, agenti)

Predmet

Tožba na podlagi člena 263 PDEU za razglasitev delne ničnosti Sklepa Komisije (EU) 2017/1470 z dne 2. februarja 2017 o shemah pomoči SA.26763 2014/C (ex 2012/NN), ki jih je Francija izvedla v korist avtobusnih prevoznikov v regiji Île-de-France (UL 2017, L 209, str. 24)

Izrek

1. Tožba se zavrne.

2. Organisation professionnelle des transports d’Île de France (Optile) poleg svojih stroškov nosi stroške Evropske komisije.

(1) UL C 249, 31.7.2017.